২৩তম মেরিল-প্রথম আলো পুরস্কার
২৩তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের ত্রয়োবিংশ আয়োজন। ২০২১ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০২২ সালের ২৭শে মে ঢাকার বঙ্গবন্ধু আন্তর্জাতিক সম্মেলন কেন্দ্রের হল অব ফেমে আয়োজিত এক অনুষ্ঠানে এই বছরের বিজয়ীদের মধ্যে পুরস্কার বিতরণ করা হয়। এই অনুষ্ঠানটি উপস্থাপনা করেন অভিনেতা রিয়াজ ও ফেরদৌস আহমেদ।